Ioannes Nikitin
Ioannes Nikitin Res apud Vicidata repertae: Nativitas: 21 Septembris 1824; Voronegia Obitus: 16 Octobris 1861; Voronegia Patria: Imperium Russicum Ioannes Sabbae filius Nikitin (Russice Иван Саввич Никитин, tr. Ivan Savvič Nikitin; Voronegiae natus die 21 Septembris 1824, ibidem mortuus propter phthisim die 16 Octobris 1861) fuit poeta Russicus. Ioannes Nikitin, in familia mercatoris natus, in seminario clericali Voronegiensi educabatur, sed studium ibi non complevit, stabularius deversorii (a patre eius anno 1844 acquisiti) factus. Educationem sui continuans, versus facere incepit; primi eorum adhuc servati anno 1849 scripti sunt. Anno 1859 tabernam librariam condidit, quae, sit venia verbo, sedes Musarum Voronegiae facta est. Versus eius plus quam sexaginta carmina popularia Russica facti sunt.